b'\n_START_ARTICLE_\nBottle Pop\n_START_SECTION_\nV\xc4\x93sture\n_START_PARAGRAPH_\nBottle Pop bija iecer\xc4\x93ts izdot k\xc4\x81 Doll Domination tre\xc5\xa1o singlu, tom\xc4\x93r tas nenotika, jo I Hate This Part guva noz\xc4\xabm\xc4\xabgus pan\xc4\x81kumus ASV un nomain\xc4\xabja Bottle Pop k\xc4\x81 tre\xc5\xa1o singlu. Singls tika izdots v\xc4\x93l\xc4\x81k nek\xc4\x81 paredz\xc4\x93ts, 6. mart\xc4\x81, tom\xc4\x93r tikai Austr\xc4\x81lij\xc4\x81 un Jaunz\xc4\x93land\xc4\x93. Tas netika izdots Apvienotaj\xc4\x81 Karalist\xc4\x93, jo Whatcha Think About That guva liel\xc4\x81kus pan\xc4\x81kumus nek\xc4\x81 cer\xc4\x93ts. Singla izdo\xc5\xa1ana tika atlikta uz 2009. gada apr\xc4\xabli, tom\xc4\x93r tas atkal neizdev\xc4\x81s, jo tika izdots singls Jai Ho! (You Are My Destiny). T\xc4\x81d\xc4\x93j\xc4\x81di singls Bottle Pop netika izdots starptautiski.\n_START_SECTION_\nVideoklips\n_START_PARAGRAPH_\nDziesmas videoklipa re\xc5\xbeisors ir Tomass Kloss. Dziesmas videoklips tika film\xc4\x93ts k\xc4\x81d\xc4\x81 te\xc4\x81tr\xc4\xab, 2009. gada janv\xc4\x81r\xc4\xab. T\xc4\x81 pa\xc5\xa1a m\xc4\x93ne\xc5\xa1a laik\xc4\x81 internet\xc4\x81 tika izdots 10 sekundes gar\xc5\xa1 videoklipa fragments. _NEWLINE_Video pirmizr\xc4\x81de notika 2009.\xc2\xa0gada 9.\xc2\xa0febru\xc4\x81r\xc4\xab. Tas sev\xc4\xab iek\xc4\xbcauj grupas dal\xc4\xabbnieces, kas redzamas te\xc4\x81tr\xc4\xab izpildot dziesmas horeogr\xc4\x81fiju, v\xc4\x93l\xc4\x81k vi\xc5\x86\xc4\x81m pievienojas citi dejot\xc4\x81ji, kas ar\xc4\xab turpina izpild\xc4\xabt dziesmas horeogr\xc4\x81fiju.'